A spanyol nagydíj időmérő-edzésén Hamilton lett a pole pozíciós, majd a versenyen is megtartotta a helyét. Az ezt követő körökben Hamilton egyre nagyobb előnyt autózott ki az élen, majd magabiztosan a győzelmet is megszerezte. Valtteri Bottas a második lett, Vettelnek csak a 4. helyre futotta. Ekkorra a britnek 17 pontos előnye lett. A monacói pályán a pole pozíciós Ricciardo megtartotta első pozícióját Vettel és Hamilton előtt. A cél az volt, hogy a mezőnyt feltartva az egyik szabadedzésen a kocsiját összetörő Verstappen minél jobb helyet érjen el. A leintéskor ez a 9. helyet jelentette, a győztes Ricciardo mögött Vettel és Hamilton futott be a célba. A kanadai rajtot követően az élről induló Vettel megtartotta vezető helyét, míg mögötte Valtteri Bottas és Verstappen kemény harcot vívtak a második pozícióért, de a Mercedes finn versenyzője is megtartotta második helyét a hollanddal szemben. Vettel pole+győzelmet aratott, a versenyt is végig vezette, a rivális brit viszont csak az 5. helyet szerezte meg.